ელეონორ ფრენსის ჰელინი

**ელეონორ ფრენსის "გლო" ჰელინი** (, დ. 19 ნოემბერი, 1932 — გ. 25 იანვარი, 2009)  — ამერიკელი ასტრონომი, აღმოაჩინა მრავალი კომეტა და ასტეროიდი. მუშაობდა პალომარის ობსერვატორიაში, ასევე იყო  რეაქტიული მოძრაობის ლაბორატორიის  პროექტ NEAT-ის  მთავარი მკვლევარი დედამიწის მახლობლად მდებარე ობიექტების აღმოსაჩენად. 1973-დან 1995 წლამდე მან აღმოაჩინა სულ 894 ასტეროიდი, მათგან 525 აღმოაჩინა  დამოუკიდებლად, ხოლო დანარჩენი 369 სხვა ამერიკელ ასტრონომებთან ერთად, რომელთა შორის იყვნენ: შელტე ბასი,  ევგენი შუმეიკერი, კენეტ ლოურენსი,როი დანბარი, ჯეფრი რომან ალუ, ბრაიან რომანი, მარია ბარუჩი, G. Grueff, J. V. Wall, P. D. Wilder, S. R. Swanson,  C. Mikolajczak, R. Coker, S. Cohen, L. Lee и J. B. Child . მის მიერ აღმოჩენილ მცირე პლანეტებს შორის იყო ატონის ჯგუფის ორი ასტეროიდი, აპოლონის და ამურის  ჯგუფებიდან რვა-რვა ასტეროიდი და იუპიტერის ტროას სამი ასტეროიდი.

ელეონორ ჰელინმა კოლეგებისგან მიიღო მეტსახელი "Glo". მან ასევე აღმოაჩინა რამდენიმე პერიოდული კომეტა, კერძოდ 111P/Helin-Romana-Crockett, 117P/Helin-Romana-Alu, 132P/Helin-Romana-Alu და ასევე ხელახლა აღმოაჩინა კომეტა 107P/Wilson-Harrington,  რომელიც აღმოჩენიდან მალევე დაიკარგა, რადგან მისმა თავდაპირველმა აღმომჩენებმა ალბერტ უილსონმა და რობერტ ჰარინგტონმა  ვერ მოასწრეს მისი ორბიტის დადგენა 1949 წელს. 1979 წელს ხსენებული კომეტა ხელახლა იქნა აღმოჩენილი, მაგრამ როგორც ასტეროიდი, რომელსაც მიენიჭა სერიული ნომერი 4015  .

## სამეცნიერო საქმიანობა და აღმოჩენები 
ელეონორ ჰელინი აქტიურად იყო ჩართული პლანეტარული მეცნიერებისა და ასტრონომიის სფეროში სამ ათწლეულზე მეტი ხნის განმავლობაში Caltech-ში და Jet Propulsion Laboratory-ში (JPL). 1970-იანი წლების დასაწყისში მან დაიწყო მუშაობა PCAS პროექტის ფარგლებში პალომარის ობსერვატორიაში, რომლის წყალობითაც აღმოაჩინეს რამდენიმე ათასი სხვადასხვა ასტეროიდი, მათ შორის 200-ზე მეტი მაღალი ორბიტალური დახრილობით და მრავალი სხვა ასტეროიდი უნიკალური და იშვიათი ორბიტებით, ასევე დაახლოებით 20. კომეტა და დედამიწის მახლობლად აღმოჩენილი ასტეროიდების დაახლოებით 30%.

1980-იანი წლების დასაწყისში ორგანიზება გაუწია საკუთარ ასტრონომიულ სერვის INAS-ს, რომელიც გამიზნული იყო ციური სფეროს დაფარვის გასაფართოვებლად დედამიწასთან ახლოს მდებარე ობიექტების დასაკვირვებლად და ასტეროიდების დაკვირვების სტიმულირებისთვის მთელს მსოფლიოში. სერვისი აღიარებულია NASA-ს მიერ.

PCAS პროექტის ფარგლებში თითქმის 25 წლიანი მუშაობის შემდეგ  ელეონორ ჰელინმა თავისი ძალისხმევა გადაიტანა სხვა პროექტ JPL —NEAT-ზე, რომელსაც ჰქონდა უფრო მძლავრი იარაღები და აღჭურვილობა. 1995 წლის დეკემბრიდან NEAT გახდა პირველი სრულად ავტომატიზირებული, ასტეროიდების სათვალთვალო  პროგრამა კომპიუტერული მართვით, რომელიც არ საჭიროებს ადამიანის ჩარევას. ღამით დაგროვილი  დაკვირვების შედეგები ყოველ დილით იგზავნება JPL-ში განსახილველად და დასადასტურებლად. NEAT-ის პროექტის ფარგლებში აღმოაჩინეს 26 000 ზე მეტი ასტეროიდი, მათ შორის 31 დედამიწის მახლობლად მდებარე, ორი გრძელი პერიოდის კომეტა, ასევე ერთი უნიკალური ტრანსნეპტუნური ობიექტი.  1996 PW, რომელსაც აქვს ორბიტალური ექსცენტრისიტეტის ყველაზე მაღალი ღირებულება ( 0,9908674 ). დღემდე ცნობილი მზის სხეულების სისტემებიდან; მისი ორბიტის ნახევარმთავარი ღერძია 278,471 ა.ე. და მზის გარშემო ბრუნვის პერიოდი 4647 წელი.  ელეონორ ჰელინი ხელმძღვანელობდა პროგრამას და  JPL-მ 1997 წელს მიღწევებისთვის მიაკუთვნა ბრწყინვალების პრემია.

მეცნიერის დამსახურების აღსანიშნავად ასტეროიდ (3267) Glo-ს ეწოდა სახელი მის საპატივსაცემოდ.  

## სქოლიო 
კატეგორია:დაბადებული 19 ნოემბერი
კატეგორია:დაბადებული 1932
კატეგორია:გარდაცვლილი 25 იანვარი
კატეგორია:გარდაცვლილი 2009
კატეგორია:ამერიკელი ასტრონომები